Elisa, a l'anagrafe Elisa Toffoli , ła zxe na cantante, conpozidora, połistrumentista, muzeghista e produtora discogràfega itałiana. Durante ła só cariera ła ga invià anca prozéti in cuałità de regista de videoclip, atora teatrałe, fotografa, dopiadora e scritora. In oltre vinti ani de cariera, daspò ła reałizasion de dieze àlbun in studio, sìe compilation, do àlbun da'l vivo, sincue àlbun video, sincuantun singołi e artanti video mùzegałi, ła ga vendesto pì de 5,5 miłion de dischi sertifegài da M&D e FIMI, avendo suceso anca in Europa e in Nord America . Inte łe clasifeghe itałiane e intarnasionałe, ła ga ciapà dieze volte ła top ten co i só àlbun, concuistando cuatro volte ła prima pozision, mentre par cuanto revarda i singołi, ła ga ciapà ła top-ten sèdaze volte, co sie nùmari uno, vadanjando conplesivamente un disco de diamante, un disco multiplatino , cuarantacuatro dischi de platino e nove dischi d'oro 26 dischi de platino : Inte el luglio 2002 il sito reporta 280.000 copie vendest. Inte'l steso parìodo el sito , e el ne reporta "oltre 300.000" : Cifra reportada inte'l 2002 da'l sito : Inte'l 2003 un disco de platino el ghe corespondeva a 100.000 copie vendeste. Nasesta a Trieste e cresùa a Monfalcone , Elisa ła ze una de łe poche cantaudore itałiane a scrivar ła scuazi totałità dei só testi in ingleze; ła ga cantà anca in spanjoło , franseze , zloveno e curdo , oltra che in itałian. El suceso in anbito discogràfego el ghe ze rivà a 19 ani co l'àlbun d'ezordio , ma ła notorietà a'l gran publègo ła ghe ze rivà a 23 ani grasie a ła vitorioza partesipasion a'l Festival de Sanremo 2001 co ła canson . Co só mario, Andrea Rigonat, anca łu conponente de'l grupo, ła ga do fiołi: Emma Cecile, nasùa el 22 de otobre 2009 e Sebastian, nasùo el 20 de majo 2013. Ła zona de Itałia inte ła cuała ła crese ła resente de pluzore culture, come mostra el fato che ła cantaudora ła ga parenti rusi e fransezi. Fin da zòvane ła se dedica a ła mùzega , sfrutando el clima culturałe partegołare de ła zona de confin co l'area balcànega e l'Europa orientałe. Łe só prime influense muzegałe, reciapàe drioman in alguni brani e video, łe ze Dolores O'Riordan, Björk, Tori Amos, Alanis Morissette, Sarah Vaughan, Aretha Franklin ed Ella Fitzgerald. Inazonta ła scolta un mucio i Doors łezendo e amirando i testi de Jim Morrison e łe poezìe de Rudyard Kipling. A l'età de ùndaze ani ła scive i só primi testi e ła conpone mełodie. A trèdaze ani, alternando el łaoro de scianpista inte ła botega de peruchera de ła mare, ła taca ezibirse come orista, cantante e muzicista in vari grupi łocałi, sparimentando difarenti zènari muzegałi. Inte'l 1992, a cuìndaze ani, ła aparise in una pontada de ła trazmision tełeviziva Karaoke conduzesta da Fiorello, che in chełi dì ła fazeva tapa a Gorisia, cantando . Driìoman ła cołabora cofà corista a ła reałizasion de l'àlbun reggae dei Positive Men. A sèdaze ani Elisa ła incontra a un provin Caterina Caselli, ła cuała, pozitivamente inpresionada da ła só voze e da i só testi, un ano drioman ła ghe concede ła posibiłità de firmar el só primo contrato discogràfego co ła , eticheta da eła istesa zestìa. Inte'l 1996, a dizdoto ani, ła parte par Berkeley indove, insenbre a Corrado Rustici , ła ghe łaora a łe canson de l'àlbun de ezordio. L'àlbun el vien antisipà de alguni mezi da'l singoło , publegà a l'inisio de magio de'l 1997. vien infin publegà el 22 de setenbre 1997 e in poco tenpo el concuista el cuadruplo disco de platino in Itałia.